Disse TV-seriene kan du glede deg til i 2018
Det er straks nytt år og blanke skjermer og fjernkontroller til. Mye er ennå ikke avgjort når det gjelder innkjøp av serier, og kanalene holder fremdeles en del kort tett til brystet. Men dette er hva vi kan fortelle om hvilke splitter nye dramaserier du har i vente - og hvilke velkjente serier som kommer tilbake med en ny sesong. Leste du: De 15 beste seriene i 2017 Dette er ingen komplett liste, men en oversikt over noen av seriene vi nå vet blir tilgjengelige på norske kanaler eller hos norske digitaldistributører i 2018.«The Good Doctor», kommer på TV 2 2. januar En ung autistisk kirurg med ekstraordinære egenskaper, spilt av Freddie Highmore, rekrutteres til kirurgisk barneavdeling ved et prestisjefylt sykehus. Fikk du med deg: Disse kan vinne Golden Globe «Herrens veier», kommer på NRK1 3. januar Dansk dramaserie. Lars Mikkelsen spiller presten og patriarken Johannes. Hans to sønner har gått hver sin vei: Yngstesønnen August har gått i farens fotspor, mens eldstesønnen Christian kjemper for å finne en vei utenfor prestegjerningen. «Match», kommer på NRK TV 5. januar og NRK1 9. januar Norsk humorserie som er en voksenversjon av serien «Kampen» som gikk på NRK Super i to sesonger fra 2013. Stian er blitt voksen og prøver å få seg kjæreste, men blir fortsatt fulgt av to kommentatorer som sitter i en kommentatorbu og analyserer store og små hendelser i hverdagen hans. Med Herbert Nordrum, Martin Lund og Fredrik Steen. «Nesten voksen», kommer på NRK1 6. januar Norsk situasjonskomedie om livet i 30-årene. Handlingen følger en vennegjeng fra folkehøyskolen som har fått voksenlivet kastet over seg. De må plutselig sjonglere småbarnsliv og karriere, stebarn og et stadig mer hektisk sjekkemarked i dagens Oslo. Med blant andre Jenny Skavlan, Nils Jørgen «Jøgge» Kaalstad og Hans Olav Brenner. «The Chi», kommer på HBO Nordic 8. januar Showtime-serie skapt av Lena Waithe, den Emmy-vinnende manusforfatteren fra «Master of None». «The Chi» er en oppveksthistorie som følger en ung afroamerikansk mann på sørsiden av Chicago og samfunnet rundt. Ifølge Jason Mitchell som spiller Brandon følger serien domino-effekten etter at en gutt blir drept. Common er blant produsentene. Fikk du med deg: De 20 beste seriene i 2016 «Falling Water», kommer på C More 19. januar Sci-fi-serie om tre mennesker innser at de uavhengig av hverandre drømmer ulike deler av samme drøm. De begynner å grave i sine nattlige visjoner, og snart dukker det opp vonde minner fra fortiden hos hver av dem. «Britannia», kommer på HBO Nordic 19. januar Historisk drama samprodusert av Sky og Amazon. Handlingen starter i år 43 etter Kristus og følger den romerske invasjonen av de britiske øyer. Den tvinger datteren til kongen av Cantii, Kerra, spilt av Kelly Reilly, til å samarbeide med sin verste fiende, dronning Antedia (Zoë Wanamaker). Danske Nikolaj Lie Kaas er å se som druiden Divis og David Morissey spiller romer-generalen Aulus. Alle ni episoder blir tilgjengelig samtidig. «Broen»-skaper: – Vi tok egentlig livet av Saga i første sesong «Counterpart», kommer på Viaplay 22. januar Sci-fi-thrillerserie med J. K. Simmons i hovedrollen som Howard Silk, en lavtlønnet byråkrat som ser tilbake på et liv fylt med anger, fram til han oppdager en stor hemmelighet: nemlig en portal til en parallell dimensjon. «Mosaic», kommer på HBO Nordic 23. januar Krim fra Steven Soderbergh med Sharon Stone, Garrett Hedlund og Beau Bridges. Serien er laget interaktiv, så publikum delvis kan bestemme hvordan den skal ende. Handlingen utspiller seg i Park City i Utah og skal inneholde drap, dekkhistorier og konspirasjoner, og du kan angivelig velge ulike rollefigurers perspektiver i serien. Fikk du med deg: Sharon Stone (58) kastet klærne «Altered Carbon», kommer på Netflix 2. februar Sci-fi-serie basert på cyberpunk-romanen av Richard K. Morgan med handling 300 år inn ifremtiden, der et menneskes personlighet kan lastes ned i nye kropper, kalt «omslag» (sleeve). Svenske Joel Kinnaman har hovedrollen som Takeshi Kovacs’ omslag. Haner den eneste overlevende fra en gruppe intergalaktiske elitesoldater som ble beseiret, og personligheten har vært «i fengsel» i århundrer før han får muligheten til å leve igjen. Til gjengjeld må han løse en drapsgåte. Joel Kinnaman i «House of Cards» «Howards End», kommer på C More i februar Historisk BBC-miniserie fra begynnelsen av 1900-tallets England. Vi følger tre familier og utforsker klasseskillene: de rike Wilcoxene, de rolige og idealistiske Schlegels og Basts fra den lavere middelklassen. Med blant andre Tracey Ullman. Tragisk: «Star Trek»-skuespiller død - klemt ihjel av egen bil «Advokaten», kommer på Viaplay første kvartal 2018 Svensk Viaplay-thrillerserie regissert av norske Geir Henning Hopland («Frikjent» og «Lilyhammer») og skrevet av «Snabba cash»-forfatter Jens Lapidus og «Broen»-manusforfatter Hans Rosenfeldt. Den handler om den fremadstormende forsvarsadvokaten Frank Nordling (Alexander Karim). Som barn var han vitne til drapene på sine foreldre, og når han får vite at morderen er klient i advokatbyrået, blir han besatt av hevn. «Stella Blómkvist», kommer på Viaplay første kvartal 2018 Viaplays første islandske originalserie består av seks episoder og handler om advokaten Stella Blómkvist, spilt av Heida Reed. Hun liker å bryte reglene, er smart og hensynsløs med en mørk fortid, flytende seksualitet og smak for whiskey og raske penger. Når hun graver i drapet på assistenten til den islandske statsministeren, fanges hun i et nett av sex, mord og utpressing. «Jeg heter ikke William», kommer på TV3 til våren Humorserie med Thomas Hayes i rollen som seg selv. Ifølge TV3 en virkelighet presentert som en dramaserie, der Hayes spiller mot skuespillermentor Eivind Sander og har med manager Harald Dal og kjendiser som Linni Meister, Per Heimly, Peter Stormare, Stig Henrik Hoff og Fridtjof Såheim. Thomas Hayes får egen TV-serie «Rekyl», kommer på TV3 i løpet av våren En krimserie fra Oslos underverden som skal være inspirert av virkelige saker. Den handler om en gjeng kriminelle som mener politiet stakk av med penger og dop i en razzia og vil bevise at politiet er korrupt. Med blant andre Silje Torp, Petronella Barker og Kyrre Hellum. Silje Torp: – Jeg liker å svette meg inn i rollen «Heimebane», kommer på NRK i løpet av våren Ane Dahl Torp spiller norgeshistoriens første kvinnelige fotballtrener på toppnivå. Serien følger henne gjennom en fotballsesong der hun må vinne respekten til spillere som ikke tror på henne, supportere som ikke liker henne og en klubb som når som helst kan gi henne sparken. John Carew har også en stor rolle. VG møtte Dahl Torp med VIF-Delia: – Machokulturen er bare surr «Hvite gutter», kommer på TVNorge til våren Norsk dramakomedie om fire kompiser som bor sammen på Oslos vestkant og deres møte med voksenlivet når brorskapet tuftet på dagfylla og urealistiske framtidsplaner står i fare. Med Eirik Hvattum, Jørgen Evensen, Torjus Tveiten og Johannes Fürst. «Training Day», kommer på MAX til våren Justin Cornwell og Bill Paxton har rollene Denzel Washington og Ethan Hawke spilte i filmen fra 2001 - som henholdsvis en ung og idealistisk politimann og en litt mer moralsk tvilsom veteran som blir partnere. Handlingen er lagt 15 år etter filmen. Leste du: Gamle filmer blir nye serier «Rig 45», kommer på Viaplay sommeren 2018 Jakob Oftebro er vårt norske alibi i denne internasjonale thrillerserien med handling på en oljerigg. Irske Catherine Walker spiller sikkerhetsansvarlige Andrea som like før jul blir sendt ut til Rigg 45 for å undersøke en fatal ulykke. Flere kjente dansker som Søren Malling og David Dencik er blant skuespillerlaget på plattformen som gjør Andreas jobb vanskelig. Så kommer i tillegg en storm som kutter kommunikasjonen med fastlandet. Oftebro om Malling: – Han er min danske far «Conspiracy of Silence», kommer på Viaplay høsten 2018 En politisk thrillerserie om Sveriges våpeneksport med Henrik Mestad i en sentral rolle. Handler om en tidligere våpenhandler som vender tilbake til Sverige etter å ha vært i tvungeneksil. Han er ute etter hevn på mannen som tidligere har forsøkt å dreme ham.«Top of the Lake» sesong 2, TV 2 Sumo 1. januar «Broen» sesong 4, NRK1 1. januar «Broen»-skaper: – Vi tok først livet av Saga i sesong 1 «Vikings» sesong 4, C More 1. januar «Lovesick» sesong 3, Netflix 1. januar «Baskets» sesong 2, Viaplay 1. januar VG+: De geniale Netflix-triksene du bør kunne «Dirk Gently’s Holisitc Detective Agency» sesong 2, Netflix 5. januar «Strike Back» sesong 5, HBO Nordic 3. januar «The X-Files» sesong 11, TV3 og Viaplay 4. januar «Modus» sesong 2, TV 2 7. januar Dette vet vi om neste sesong «Handmaid's Tale» «The Magicians» sesong 3, HBO Nordic 11. januar «Cardinal» sesong 2, C More 11. januar «Teen Wolf» sesong 6, TV 2 Livsstil og Sumo 13. januar «Crashing» sesong 2 HBO Nordic 15. januar «Divorce» sesong 2, HBO Nordic 15. januar «The Path» sesong 3, HBO Nordic 18. januar Meredith Greys nye mann: – Jeg ble sjokkert «High Maintenance» sesong 2, HBO Nordic 20. januar «Channel Zero» sesong 2, C More 22. januar «Presten» sesong 2, NRK i januar «Homeland» sesong 7, TV 2 Sumo 12. januar og TV 2 Zebra 19. januar «Ash vs Evil Dead» sesong 3, C More i februar «Hap and Leonard» sesong 3, C More i mars «Into the Badlands» sesong 3, C More i mars Fikk du med deg: «Game of Thrones»-sesongfinale: Alt som skjedde (spoilers) «Unge lovende» sesong 3, NRK til våren «Neste sommer» sesong 5, TVNorge til våren «Thomas Giertsen: Helt perfekt» sesong 8, TVNorge til våren «The Big Bang Theory» sesong 11, TVNorge til våren «Special Victims Unit» sesong 19, TVNorge til våren «The 100» sesong 5, FEM til våren VG+: Virkelighetens seriemordere i «Mindhunter» «Shameless» sesong 8, VOX til våren «Younger» sesong 5, TV 2 Livsstil og Sumo i 2018 «UnReal» sesong 3, TV 2 Livsstil og Sumo i 2018 «Badehotellet» sesong 5, TV 2 og Sumo i 2018 «Crazy Ex-Girlfriend» sesong 3, TV 2 Livsstil og Sumo i 2018 «Hawaii Five-O» sesong 8, TV 2 og Sumo i 2018 «The Good Karma Hospital» sesong 2, TV 2 og Sumo i 2018 «Frikjent»-Amrita: – Det har gått i ett hele året «Bull» sesong 2, TV 2 og Sumo i 2018 «Snatch» sesong 2, TV 2 Sumo i 2018 «The Heart Guy» sesong 2, TV 2 Sumo i 2018 Fikk du med deg at norsk drone-dokumentar inspirerte «Homeland»:
VG ser nok en gang inn i krystallkulen - også kalt «har spurt TV-kanalene og strømmetjenestene», for å fortelle deg hvilke dramaserier du har i vente i det nye året.